

**Патенттік сенім білдірілген өкіл куәлігінің нысанын бекіту туралы**

Қазақстан Республикасы Әділет министрінің 2015 жылғы 8 шілдедегі № 383 бұйрығы. Қазақстан Республикасының Әділет министрлігінде 2015 жылы 31 шілдеде № 11814 болып тіркелді.

      "Селекциялық жетiстiктердi қорғау туралы" 1999 жылғы 13 шiлдедегi Қазақстан Республикасы Заңының 22-4-бабы 1-тармағына, "Қазақстан Республикасының Патент Заңы" 1999 жылғы 16 шiлдедегi Қазақстан Республикасы Заңының 36-бабы 1-тармағына, "Тауар таңбалары, қызмет көрсету таңбалары және тауар шығарылған жерлердiң атаулары туралы" 1999 жылғы 26 шiлдедегi Қазақстан Республикасы Заңының 46-бабы 1-тармағына және "Интегралдық микросхемалар топологияларын құқықтық қорғау туралы" 2001 жылғы 29 маусымдағы Қазақстан Республикасы Заңының 15-бабы 1-тармағына сәйкес **БҰЙЫРАМЫН:**

      1. Қоса берiлiп отырған патенттік сенім білдірілген өкіл куәлігінің нысаны бекiтiлсiн.

      2. Қазақстан Республикасы Әдiлет министрлiгiнiң Зияткерлiк меншiк құқығы департаменті заңнамада белгiленген тәртiпте осы бұйрықтың мемлекеттiк тiркелуiн және ресми жариялануын қамтамасыз етсiн.

      3. Осы бұйрықтың орындалуын бақылау Қазақстан Республикасы Әдiлет министрiнiң жетекшiлiк ететiн орынбасарына жүктелсiн.

      4. Осы бұйрық алғашқы ресми жарияланған күнiнен кейiн он күнтiзбелiк күн өткен соң қолданысқа енгiзiледi.

|  |  |
| --- | --- |
| Қазақстан Республикасының |  |
| Әдiлет министрi | Б. Имашев |

|  |  |
| --- | --- |
|  | Қазақстан Республикасы Әділет министрінің 2015 жылғы 8 шілдедегі № 383 бұйрығымен Бекітілген нысан |

**ҚАЗАҚСТАН РЕСПУБЛИКАСЫ**  
**ӘДІЛЕТ МИНИСТРЛІГІ**  
**ПАТЕНТТІК СЕНІМ БІЛДІРІЛГЕН ӨКІЛДІҢ**  
**КУӘЛІГІ**

      Қазақстан Республикасының патенттік сенім білдірілген өкіл

      ретінде тіркелген (Т.А.Ә.) (бар болған жағдайда)\_\_\_\_\_\_\_\_\_\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_берілді.

      Тіркеу туралы жазба Патенттік сенім білдірілген өкілдер

      тізіліміне 20 \_\_ жығы "\_\_" \_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_ енгізілді.

      Қазақстан Республикасы

      Әділет министрінің орынбасары

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК